**"ডাক্তার হাইদি স্মরণে"**

মারুফা লিজা

০৪/০৪/২০২০

লাখো কোটি সালাম জানাই গো তোমায়-

হে মহান ডাক্তার হাইদি মহোদয়!

তুমি তো মরোনি হয়েছো যে অমর,

ইন্দোনেশিয়ার ইতিহাসে রবে চির ভাস্বর।

রোগীর জীবন বাঁচাতে দিয়েছ নিজ প্রাণ,

উত্তম ডাক্তারের তালিকায় তুমি যে অম্লান।

করোনা ভাইরাসের যুদ্ধে শহীদ হলে তুমি,

জান্নাতুল ফেরদৌস নিশ্চয় দিবেন অন্তর্যামী।

ওপারে ভালো থাকো এইতো চাই মোরা,

তোমার সন্তানরা ও হোক তোমার ন্যায় সেরা।

তোমার মতো ডাক্তার বাংলাদেশ ও চায়,

রোগীদের দেখে যেন পালিয়ে না যায়।

রোগের সাথে যুদ্ধ করেন, জীবন রাখেন বাজি;

এমন ডাক্তার ক'জন আছেন মোদের দেশে আজি?

হাইদি যদি জন্ম নিতো বাংলা মায়ের ঘরে-

তবেকি আজ এতমানুষ বিনা চিকিৎসায় মরে!

মোছাঃ মারুফা বেগম (প্রধান শিক্ষক),

খগা বড়বাড়ী বালিকা দ্বিমুখী উচ্চ বিদ্যালয়,

 ডিমলা, নীলফামারী।